**Izziņa par atzinumos sniegtajiem iebildumiem**

|  |
| --- |
| Ministru kabineta rīkojuma projektam “Par valsts nekustamā īpašuma “Zaļais mežs” Sējas novadā nodošanu Sējas novada pašvaldības īpašumā” (VSS-251) |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 28.10.2019., 11.12.2019. |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas, Finanšu ministrijas  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Saskaņā ar Meža likuma 44. panta ceturtās daļas 2. punktu, Publiskas personas mantas atsavināšanas likuma 42. panta pirmo daļu, 43. pantu atļaut Aizsardzības ministrijai nodot bez atlīdzības Sējas novada pašvaldības īpašumā valsts nekustamo īpašumu “Zaļais mežs” (nekustamā īpašuma kadastra Nr. 8092 005 0094) – zemes vienību (zemes vienības kadastra apzīmējums 8092 005 0069) 29,14 ha platībā – Sējas novadā.2. Sējas novada pašvaldībai saskaņā ar Publiskas personas mantas atsavināšanas likuma 42. panta pirmo daļu nekustamo īpašumu:2.1. izmantot pašvaldības autonomo funkciju īstenošanai saskaņā ar likuma “Par pašvaldībām” 15. panta pirmās daļas 2. punktu – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai personai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana);2.2. bez atlīdzības nodot valstij, ja tas vairs netiek izmantots šā rīkojuma 2.1. apakšpunktā minēto funkciju īstenošanai. | **Tieslietu ministrijas iebildumi** (16.04.2019. Nr. 1-9.1/378):1. No projektā sniegtās informācijas nav saprotams, vai nekustamais īpašums “Zaļais mežs” Sējas novadā ir uzskatāms par meža zemi. Saskaņā ar Meža likuma 1. panta 29. punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Vienlaikus Meža likuma 3. panta pirmā daļa noteic, kāda zeme ir šā likuma objekts.Ja nekustamais īpašums uzskatāms par valsts meža zemi, tad nepieciešams ievērot kārtību, kādā zemesgrāmatā ierakstīto valsts meža zemi atsavina atbilstoši Ministru kabineta 2006. gada 19. septembra noteikumiem Nr.776 “Valsts meža zemes atsavināšanas kārtība”. Ja nekustamais īpašums uzskatāms par valsts meža zemi, lūgums precizēt anotāciju un rīkojuma projektu atbilstoši valsts meža zemes atsavināšanas praksei un pievienot dokumentus atbilstoši Ministru kabineta 2006. gada 19. septembra noteikumos Nr. 776 “Valsts meža zemes atsavināšanas kārtība” minētajam.2. Ja nekustamais īpašums ir uzskatāms par valsts meža zemi, turklāt saskaņā ar Ministru kabineta 2003. gada 29. aprīļa noteikumu Nr. 245 “Zemkopības ministrijas nolikums” 5.2.1. apakšpunktu Zemkopības ministrija ir vadošā valsts pārvaldes iestāde, kas izstrādā valsts politiku lauksaimniecības, meža nozares un zivsaimniecības politiku, tādējādi lūdzam rīkojuma projektu un anotāciju saskaņot arī ar Zemkopības ministriju. | **Iebildums ņemts vērā.**Rīkojuma projekta 1. un 2. punkts ir precizēts. Anotācija papildināta ar šādu informāciju.Saskaņā ar Meža likuma 1. panta 29. punktu nekustamais īpašums “Zaļais mežs” Sējas novadā ir uzskatāms par meža zemi, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Saskaņā ar Meža likuma 3. panta pirmās daļas 1. punktu nekustamais īpašums ir šā likuma objekts – zeme, kas Nekustamā īpašuma valsts kadastra informācijas sistēmā reģistrēta kā mežs.Nekustamajam īpašumam ir izstrādāta meža inventarizācija. Atbilstoši Valsts meža dienesta 2019. gada 3. oktobra meža un meža zemes novērtējumam zemes kadastrālās vērtības un mežaudzes vērtības noteikšanai 2019. gadā zemes vienībā ar kadastra apzīmējumu  8092 005 0069 ietilpstošās meža zemes mežaudzes vērtība ir noteikta 42 614,00 *euro* apmērā.Saskaņā ar Meža likuma 44. panta ceturtās daļas 2. punktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, gadījumos, ja valsts meža zeme nepieciešama likumā “Par pašvaldībām” noteikto pašvaldības autonomo funkciju veikšanai, tai skaitā, parku ierīkošanai un uzturēšanai (2. punkta “c” apakšpunkts). Minētā funkcija ir ietverta likuma “Par pašvaldībām” 15. pantā pirmās daļas 2. punktā noteiktajā pašvaldības autonomajā funkcijā – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).Ministru kabinets saskaņā ar Meža likuma 44. panta piekto daļu ir noteicis kārtību, kādā tiek atsavināta valsts meža zeme, pieņemot 2006. gada 19. septembrī Ministru kabineta noteikumus Nr. 776 “Valsts meža zemes atsavināšanas kārtība” (turpmāk – Noteikumi).Sējas novada pašvaldība atbilstoši Noteikumu 5.  un 8. punktam ir iesniegusi pašvaldības domes lēmumu, pašvaldības apliecinājumu par plānotās darbības atbilstību spēkā esošajam teritorijas plānojumam, Dabas aizsardzības pārvaldes atzinumu, grafisko ieceres risinājuma plānu un skaidrojošu aprakstu par plānoto darbību nekustamajā īpašumā.Sējas novada pašvaldība 2019. gada 5. augusta vēstulē Nr. 01-12.1/341 “Par īpašuma “Zaļais mežs” plānoto tālāko izmantošanu” apliecina, ka plānotā darbība – ierīkot un uzturēt dabīgu pastaigu un atpūtas parku – nekustamajā īpašumā “Zaļais mežs” Sējas novadā atbilst spēkā esošajam Sējas novada teritorijas plānojumam 2013.-2024. gadam (apstiprināts ar Sējas novada domes 2013. gada 19. februāra sēdes lēmumu (prot. Nr. 2, 1. §)).Sējas novada pašvaldība skaidrojošajā aprakstā norāda, ka nekustamais īpašums atrodas aizsargājamo ainavu apvidus “Ādaži” teritorijā, robežojas ar Ādažu novadu. Nekustamajā īpašumā noteiktā ceļa servitūta teritorija tiek izmantota gan kā velomaršruta posms, gan kā tūrisma pārgājienu ceļa posms. Ģimenes ar bērniem meža teritoriju izmanto kā pastaigu vietu dabā, tajā tiek arī ogots un sēņots. Lai neizmainītu esošo, neskarto dabas ainavu, pašvaldība plāno meža teritorijā ierīkot un uzturēt dabīgu pastaigu un atpūtas parku, izveidot vienu atpūtas vietu ar dažiem soliņiem. Darbu īstenošanas termiņš plānots līdz 2021. gada 30. decembrim.Dabas aizsardzības pārvalde 2019. gada 5. jūnijā ir sniegusi Atzinumu Nr. 3.13/3333/2019-N par meža zemes atsavināšanu un atpūtas vietas iekārtošanu īpašumā “Zaļais mežs”, Sējas novadā, kurā norāda, ka atbilstoši Dabas datu pārvaldības sistēmai “Ozols” un MK 1999. gada 23. februāra noteikumiem Nr. 69 “Noteikumi par aizsargājamo ainavu apvidiem” zemes vienība ar kadastra apzīmējumu 8092 005 0069 atrodas īpaši aizsargājamā teritorijā aizsargājamo ainavu apvidū “Ādaži”. Gandrīz visā zemes vienības platībā reģistrēti īpaši aizsargājami biotopi – 2180 Mežainas piejūras kāpas un 2320 Piejūras zemienes smiltāju līdzenumu sausi virsāji. Zemes vienībā reģistrēts potenciāls aizsargājams koks – parastā priede. MK 2010. gada 16. marta noteikumi Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” (turpmāk – Noteikumi Nr. 264) regulē aizsargājamo ainavu apvidus “Ādaži” izmantošanas un aizsardzības kārtību. Kā arī aizsargājamo ainavu apvidus “Ādaži” teritorijai izstrādāts dabas aizsardzības plāns. Saskaņā ar Noteikumu Nr. 264 32.5.1. apakšpunktu bez Dabas aizsardzības pārvaldes atļaujas saņemšanas aizliegts ierīkot dabā publiski pieejamus dabas tūrisma un izziņas infrastruktūras objektus (piemēram, takas, maršrutus, skatu torņus, telšu vietas, stāvlaukumus, apmeklētāju centrus un informācijas centrus). Atbilstoši MK 2009. gada 2. jūnija noteikumu Nr. 507 “Dabas aizsardzības pārvaldes nolikums” 3.11. un 5.2 apakšpunktam Dabas aizsardzības pārvaldes Pierīgas reģionālā administrācija ir atzinusi, ka paredzētā darbība – meža zemes atsavināšana un atpūtas vietas ierīkošana nekustamajā īpašumā ir pieļaujama, kā arī ir norādījusi, ka pirms publiski pieejamas dabas tūrisma un izziņas infrastruktūras objekta ierīkošanas īpašumā “Zaļais mežs” nepieciešams saņemt Dabas aizsardzības pārvaldes atļauju.Valsts vides dienesta tehniskie noteikumi vai Vides pārraudzības valsts biroja atzinums par paredzētās darbības ietekmes uz vidi novērtējumu nav nepieciešami.**Iebildums ņemts vērā.** TAP saskaņots ar Zemkopības ministriju (24.10.2019. ZM atzinums). Izteiktais priekšlikums ņemts vērā. | 1. Pamatojoties uz Meža likuma 44. panta ceturtās daļas 2. punkta “c” apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut Aizsardzības ministrijai nodot bez atlīdzības Sējas novada pašvaldības īpašumā valsts nekustamo īpašumu “Zaļais mežs” (nekustamā īpašuma kadastra Nr. 8092 005 0094) – valsts meža zemi – zemes vienību (zemes vienības kadastra apzīmējums 8092 005 0069) 29,14 ha platībā – Sējas novadā.2. Sējas novada pašvaldībai saskaņā ar Meža likuma 44. panta ceturtās daļas 2. punkta “c” apakšpunktu un likuma “Par pašvaldībām” 15. panta pirmās daļas 2. punktu šā rīkojuma 1. punktā minēto nekustamo īpašumu izmantot pašvaldības autonomās funkcijas īstenošanai. |
| 2. | 1. Saskaņā ar Meža likuma 44. panta ceturtās daļas 2. punktu, Publiskas personas mantas atsavināšanas likuma 42. panta pirmo daļu, 43. pantu atļaut Aizsardzības ministrijai nodot bez atlīdzības Sējas novada pašvaldības īpašumā valsts nekustamo īpašumu “Zaļais mežs” (nekustamā īpašuma kadastra Nr. 8092 005 0094) – zemes vienību (zemes vienības kadastra apzīmējums 8092 005 0069) 29,14 ha platībā – Sējas novadā.2. Sējas novada pašvaldībai saskaņā ar Publiskas personas mantas atsavināšanas likuma 42. panta pirmo daļu nekustamo īpašumu:2.1. izmantot pašvaldības autonomo funkciju īstenošanai saskaņā ar likuma “Par pašvaldībām” 15. panta pirmās daļas 2. punktu – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai personai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana);2.2. bez atlīdzības nodot valstij, ja tas vairs netiek izmantots šā rīkojuma 2.1. apakšpunktā minēto funkciju īstenošanai. | **Finanšu ministrijas iebildumi** (12.04.2019. Nr. 12/A-7/1744)1. Ministru kabineta rīkojumā ietvert vispārīgu atsauci uz likuma “Par pašvaldībām” 15. panta pirmo daļu, bet Ministru kabineta rīkojuma projekta sākotnējās ietekmes novērtējuma ziņojumā (anotācijā) iekļaut pamatojumu, kādai atvasinātas publiskas personas funkcijai nekustamais īpašums tiks izmantots. Ievērojot minēto, lūdzam precizēt rīkojuma projekta 2.1. apakšpunktu.Papildus, ievērojot Publiskas personas mantas atsavināšanas likuma 42. panta pirmo daļu, nepieciešams papildināt rīkojuma projektu, norādot, ka nekustamais īpašums “Zaļais mežs” Sējas novadā (kadastra Nr. 8092 005 0094) tiek nodots Sējas novada pašvaldībai Meža likuma 44. panta ceturtās daļas 2. punktā minētās pašvaldības autonomās funkcijas veikšanai.2.Lūdzam precizēt rīkojuma projektu un anotāciju, norādot konkrētu Meža likuma 44. panta ceturtās daļas 2. punktā noteikto pašvaldības autonomo funkciju, kuras veikšanai Sējas novada pašvaldībai tiks nodots nekustamais īpašums. Pašvaldības lēmumā ir atsauce uz likuma “Par pašvaldībām” 15. panta pirmās daļas 2. punktu.3. Lūdzam precizēt anotācijas III sadaļas 8. punktu atbilstoši Publiskas personas mantas atsavināšanas likuma 42.1 panta trešajai daļai, norādot, ka visi izdevumi, kas saistīti ar nekustamā īpašuma ierakstīšanu zemesgrāmatā, ir sedzami no Sējas novada pašvaldības budžeta līdzekļiem. | **Iebildums ņemts vērā.**Precizēts rīkojuma projekta 1. un 2. punkts.Anotācija papildināta.Sējas novada pašvaldība saskaņā ar Atsavināšanas likuma 5. pantu, 42. pantu, 43. pantu, likuma “Par pašvaldībām” 21. panta pirmās daļas 17. punktu, 15. panta pirmās daļas 2. punktu un Meža likuma 44. panta ceturtās daļas 2. punkta “c” apakšpunktu ir pieņēmusi lēmumu – pārņemt bez atlīdzības Sējas novada pašvaldības īpašumā valsts nekustamo īpašumu, lai nodrošinātu pašvaldības autonomo funkciju – gādāt par savas administratīvās teritorijas labiekārtošanu (parku, skvēru un zaļo zonu ierīkošanu un uzturēšanu).**Iebildums ņemts vērā.**Precizēts rīkojuma projekta 1. un 2. punkts.Anotācija precizēta.Sējas novada pašvaldība saskaņā ar Atsavināšanas likuma 5. pantu, 42. pantu, 43. pantu, likuma “Par pašvaldībām” 21. panta pirmās daļas 17. punktu, 15. panta pirmās daļas 2. punktu un Meža likuma 44. panta ceturtās daļas 2. punkta “c” apakšpunktu ir pieņēmusi lēmumu – pārņemt bez atlīdzības Sējas novada pašvaldības īpašumā valsts nekustamo īpašumu, lai nodrošinātu pašvaldības autonomo funkciju – gādāt par savas administratīvās teritorijas labiekārtošanu: parku, skvēru un zaļo zonu ierīkošana un uzturēšana.Likumā “Par pašvaldībām” 15. pantā pirmās daļas 2. punktā noteiktā pašvaldības autonomā funkcija “gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana) ietver Meža likuma 44. panta ceturtās daļas 2. punkta “c” apakšpunktā noteikto pašvaldības autonomo funkciju “parku ierīkošana un uzturēšana”.**Iebildums nav ņemts vērā.**Anotācijas III sadaļas 8. punkts ir precizēts.Saskaņā ar Publiskas personas mantas atsavināšanas likuma 42. panta otro septiņi prim daļu Aizsardzības ministrija un Sējas novada pašvaldība ir atbrīvojamas no kancelejas nodevas samaksas par īpašuma tiesību nostiprināšanu zemesgrāmatā.Izdevumi, kas saistīti ar kancelejas nodevas samaksu par zemesgrāmatu apliecības saņemšanu, ja pašvaldība vēlēsies to saņemt, tiks segti no Sējas novada pašvaldības budžeta.Publiskas personas mantas atsavināšanas likuma 42.1 panta trešajā daļā noteiktais regulējums attiecas uz gadījumiem, kad valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Nekustamais īpašums “Zaļais mežs” Sējas novadā ir ierakstīts zemesgrāmatā (Sējas novada zemesgrāmatas nodalījums Nr. 100000577865). Pēc sagatavotā Ministru kabineta rīkojuma projekta pieņemšanas zemesgrāmatā tiks reģistrēta īpašnieka maiņa un īpašuma tiesības nostiprinātas uz Sējas novada pašvaldības vārda.  | 1. Pamatojoties uz Meža likuma 44. panta ceturtās daļas 2. punkta “c” apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut Aizsardzības ministrijai nodot bez atlīdzības Sējas novada pašvaldības īpašumā valsts nekustamo īpašumu “Zaļais mežs” (nekustamā īpašuma kadastra Nr. 8092 005 0094) – valsts meža zemi – zemes vienību (zemes vienības kadastra apzīmējums 8092 005 0069) 29,14 ha platībā – Sējas novadā.2. Sējas novada pašvaldībai saskaņā ar Meža likuma 44. panta ceturtās daļas 2. punkta “c” apakšpunktu un likuma “Par pašvaldībām” 15. panta pirmās daļas 2. punktu šā rīkojuma 1. punktā minēto nekustamo īpašumu izmantot pašvaldības autonomās funkcijas īstenošanai. |
|  | 1. Pamatojoties uz Meža likuma 44. panta ceturtās daļas 2. punkta “c” apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut Aizsardzības ministrijai nodot bez atlīdzības Sējas novada pašvaldības īpašumā valsts nekustamo īpašumu “Zaļais mežs” (nekustamā īpašuma kadastra Nr. 8092 005 0094) – valsts meža zemi – zemes vienību (zemes vienības kadastra apzīmējums 8092 005 0069) 29,14 ha platībā – Sējas novadā.2. Sējas novada pašvaldībai saskaņā ar Meža likuma 44. panta ceturtās daļas 2. punkta “c” apakšpunktu un likuma “Par pašvaldībām” 15. panta pirmās daļas 2. punktu šā rīkojuma 1. punktā minēto nekustamo īpašumu izmantot pašvaldības autonomās funkcijas īstenošanai. | **Finanšu ministrijas iebildumi** (01.11.2019. Nr. 10.1-6/7-1/1237)1. Lūdzam rīkojuma projekta 1. un 2. punktu apvienot un izteikt šādā redakcijā: “1. Pamatojoties uz Meža likuma 44. panta ceturtās daļas 2. punkta “c” apakšpunktu, Publiskas personas mantas atsavināšanas likuma 42. panta pirmo daļu un 43. pantu, likuma “Par pašvaldībām” 15. panta pirmās daļas 2. punktu, atļaut Aizsardzības ministrijai nodot bez atlīdzības Sējas novada pašvaldības īpašumā valsts nekustamo īpašumu “Zaļais mežs” (nekustamā īpašuma kadastra Nr. 8092 005 0094) – valsts meža zemi – zemes vienību (zemes vienības kadastra apzīmējums 8092 005 0069) 29,14 ha platībā – Sējas novadā (turpmāk – nekustamais īpašums), lai to izmantotu pašvaldības autonomo funkciju īstenošanai – parka ierīkošanai un uzturēšanai.”2. Publiskas personas mantas atsavināšanas likuma 42. panta otrā septiņi prim daļa nosaka, ka šajā pantā minētajos gadījumos publiskas personas vai atvasinātas publiskas personas iestādes ir atbrīvojamas no kancelejas nodevas samaksas par īpašuma tiesību nostiprināšanu zemesgrāmatā. Līdz ar to norma nosaka tikai to, ka publiskas personas vai atvasinātas publiskas personas iestādes ir atbrīvojamas no kancelejas nodevas samaksas. Norādām, ka, reģistrējot nekustamo īpašumu zemesgrāmatā var rasties arī citi izdevumi, kurus nepieciešams apmaksāt. Vienlaikus vēršam uzmanību arī uz to, ka pašvaldībai radīsies izdevumi par nekustamā īpašuma uzturēšanu. Līdz ar to lūdzam attiecīgi precizēt rīkojuma projekta anotācijas III sadaļas 8. punktu. | **Iebildums ņemts vērā.** Atbilstoši precizēti arī pārējie rīkojuma projekta punkti.**Iebildums ņemts vērā**, precizēta rīkojuma projekta anotācijas III sadaļas 8. punkta redakcija. | 1. “1. Pamatojoties uz Meža likuma 44. panta ceturtās daļas 2. punkta “c” apakšpunktu, Publiskas personas mantas atsavināšanas likuma 42. panta pirmo daļu un 43. pantu, likuma “Par pašvaldībām” 15. panta pirmās daļas 2. punktu, atļaut Aizsardzības ministrijai nodot bez atlīdzības Sējas novada pašvaldības īpašumā valsts nekustamo īpašumu “Zaļais mežs” (nekustamā īpašuma kadastra Nr. 8092 005 0094) – valsts meža zemi – zemes vienību (zemes vienības kadastra apzīmējums 8092 005 0069) 29,14 ha platībā – Sējas novadā (turpmāk – nekustamais īpašums), lai to izmantotu pašvaldības autonomo funkciju īstenošanai – parka ierīkošanai un uzturēšanai.” |
| Atbildīgā amatpersona |    |
|  | (paraksts)\* |

Sarmīte Grizāne

Valsts aizsardzības militāro objektu un

iepirkumu centra

Juridiskā un iepirkumu nodrošinājuma departamenta

Īpašumu pārvaldības un parādu piedziņas nodaļas

pārvaldes vecākā referente

67300223, fakss 67300207

sarmite.grizane@vamoic.gov.lv